Fervojlinio Passau–Hauzenberg

La fervojlinio Passau–Erlau–Hauzenberg estas unutraka malĉefa fervojo, administrata de la fervoja direkcio Regensburg. De 2001 ĝi ne estas aktiva. Ĝi havis branĉon de Erlau al Wegscheid, kiu parte funkciis kiel dentorela fervojo.

 Datoj 
eta|maldekstra|180ra|
eta|maldekstra|180ra|
 1903: Kompletigo de ponto Kräutelsteinbrücke sur Danubo, 300 metrojn longa
 1904-11-25: Inaŭguro de la linio Passau–Hauzenberg
 1909-05-25: Inaŭguro de la linio Erlau–Obernzell
 1912-12-01: Inaŭguro de la linio Obernzell–Wegscheid
 1965-01-28: Blokado de la linio Obernzell–Wegscheid per terŝutiĝo; poste malkonstruado en printempo 1975
 Septembro 1970: Nuligo de la persontransporto inter Passau kaj Hauzenberg
 1997-06-01: Nuligo de la vartransporto inter Erlau kaj Hauzenberg
 2001-01-31: Nuligo de la vartransporto inter Passau kaj Obernzell
 2007-11-24: Societo Bayerische Regionaleisenbahn luas la linion Passau–Hauzenberg kaj la liniparton Erlau-Obernzell kaj anoncas reaktivigon.
 Septembro 2009: Komenco de sen-arbigo de la linio Passau–HauzenbergArtikolo en PNP Passauer Stadt, 2009-09-23; kontrolita je 2011-06-18

 Historio 

Unu el la motivoj konstrui la linion de Passau al Hauzenberg estis la minado de granito ĉe Hauzenberg kaj la neceso transporti pezajn rokpecojn. La unua plano de 1895 estis, en Ruderting-Fischhaus debranĉigi novan linion de la fervojo inter Passau kaj Freyung; ĝi iru tra Büchlberg kaj Hauzenberg al Wegscheid, proksimume laŭ la nuna ŝtata vojo 2128. Sed per la pli suda linio eblis mallongigi la vojon kaj ŝpari niveldiferencon de 130 metroj. Do tiu variaĵo estis malpli kosta, malgraŭ la neceso konstrui ponton sur Danubo.

Je la  estis decidita la permeso konstrui tiun sudan linion. Firmaoj Hellinger kaj MAN konstruis 300 metrojn longan feran ponton (la fera parto longas 222 metrojn), nomatan Kräutelsteinbrücke [krojtlŝtajnbrike], sur Danubo. En 1904 la linio al Hauzenberg estis inaŭgurita, en 1909 sekvis la branĉo al Obernzell kaj Wegscheid.

Fine de la dua mondmilito oni eksplodigis la ponton Kräutelsteinbrücke kaj la viadukton ĉe Obernzell. Je la  la linio estis finriparita, kaj la trafiko denove povis regule okazi.

Per la konstruo de la Federacia Vojo B 388 kaj la plipotenciĝo de kamionoj la utilo de la linio malkreskis. La Germana Federacia Fervojo ekde 1960 ofertis paralelajn aŭtobusajn veturadojn, kiuj forte konkurencis al la fervojo, kaj proponis nuligi la fervojtransporton. Kiam la  rokŝutiĝo blokis la linion inter Erlau kaj Obernzell, la trafiko inter Erlau kaj Wegscheid estis nuligita.

La  rekomenciĝis la vartransporto inter Erlau kaj Obernzell, sed la cetero de la linio ĝis Wegscheid kadukiĝis kaj estis malkonstruita en somero 1975. La oficiala dato de la nuligo de la persontransporto Erlau–Wegscheid kaj de la vartransporto Obernzell–Wegscheid estas la .

Ĝis la  ankoraŭ okazis vartransportado inter Passau kaj Hauzenberg.

La asocio Passauer Eisenbahnfreunde (amikoj de fervojo en Passau) kampanjas por reaktivigo de la linio. En aprilo 2011 tiucele okazis esploro pri la fidindeco de la danuba ponto.

600px|Skiza mapo de la linio
 Itinero 

Komenciĝante en la ĉefa stacio (Hauptbahnhof) de Passau la linio iras trans riveron Inn al Voglau. Tie necesas inversigi la veturdirekton, ĉar mankas spaco por trakkurbiĝo. Pro tio la trajnoj ordinare estis puŝataj de vosta lokomotivo ĝis tien ĉi, por ke dum la cetera veturado la lokomotivo estu kape de la trajno.

Unue laŭ rivero Inn, poste laŭ Danubo la linio atingas la staciojn Innstadt kaj Rosenau, ankoraŭ en la urbo Passau. Mallonge antaŭ la aŭstria landlimo ĝi iom foriras de la rivero por turniĝi al la ponto Kräutelsteinbrücke, sur kiu ĝi atingas la maldekstran bordon de Danubo, do restas en Germanio. Ĝi pasas la staciojn Grubweg, Löwmühle kaj Kellberg kaj atingas Erlau.

En Erlau la linio al Hauzenberg foriras de Danubo, turniĝas norden kaj sekvas la vojon de rivero Erlau ĝis Kaindlmühle; tiam ĝi iras nord-orienten al Oberdiendorf kaj Hauzenberg.

De Erlau al Obernzell estis branĉa linio, kiu sekvis Danubon ĝis Obernzell. De tie ĝi iam pluiris al Wegscheid, kiu situas 718 metrojn super marnivelo, pli ol 400 metrojn super Obernzell; pro tiu altodiferenco la fervojo bezonis du dentradajn sekciojn kun dekliveco ĝis 71 ‰.

En Erlau, kie la du linioj kuniĝis, ja estis pluraj trakoj, sed nur unu kun kajo. Pro tio necesis, ke la trajnoj el Obernzell alvenu antaŭ tiuj de Hauzenberg, ellasu siajn pasaĝerojn kaj tiam liberigu la kajon. Alidirekte la trajnoj al Obernzell devis atendi la preterpason de la trajnoj de Passau al Hauzenberg kaj nur tiam povis aliri la kajon.

 Eksteraj ligiloj 
 Priskribo de la linivojo  kun fotoj, 

 Notoj 

Kategorio:Fervojaj linioj en Bavario
Kategorio:Dentorelaj fervojoj